
Invitasjon til NUM 2024

Nordisk Ungdomsmesterskap arrangeres i år i Odense, Danmark. Helgen 3. Juli – 7. Juli 2024. Ungdomsutvalget i Norges Bueskytterforbund inviterer dermed ungdommer som fyller 13, til og med året de fyller 20 år til å delta i mesterskapet.

I år blir det egen reise med oppmøte i København onsdag 3. Juli, kl. 14:00. Der vil vi sette opp felles reise den resterende avstanden. Organisert hjemreise skjer fra Odense til København søndag 7. Juli, kl. 14:00. Grunnet høye priser i samfunnet og en lang reisevei, vil det i år ikke være felles buss. Det vil i stedet bli felles reise fra København og reisestøtte. (For å kvalifisere til reisestøtte, må alle kvitteringer legges ved i søknaden, info kommer senere). Kun klubber kan sende søknad om reisestøtte. De som kjører privatbil, trenger ikke å møte i København. Vi anbefaler å være i København til kl.13:00, enten ved buss, tog, fly eller båt.
Vi anbefaler at klubber som sender deltagere, organiserer reisen til og fra København for å minske utgiftene til enkeltindividene. 
(NIF samarbeider med SAS’ idrettsreiser: https://www.sas.no/fly-med-oss/sportsbilletter/)

Det offisielle programmet starter torsdag 4. Juli. Det vil da bli lagt vekt på å bli kjent med hverandre, samt andre aktiviteter ankomstdagen onsdag 3. juli. Ungdomsutvalget organiserer middag på ankomstdagen for de som ønsker. (Felt om mat ligger i påmeldingsskjema).

På grunn av endringer i klassesystemet for NUM, er det derfor viktig at alle dobbeltsjekker hvilken klasse de skal skyte i. Disse ligger i linken:
https://www.bagskytte.se/download/18.4cd9be79186d0da977a7aa07/1678888632171/Guide%20lines%20WAN%20English%20-%20Valid%20from%202023.03.04.pdf

NB! Alle skyttere må ha med gyldig identifikasjon! (Enten pass eller ID-kort)

PÅMELDING SKJER I VEDLAGT SKJEMA FØR 30. APRIL

Vi i Ungdomsutvalget gleder oss masse til å reise på tur med ungdommene igjen, og håper vi får mange med oss!



Priser:
Prisene står listet i original valutaen euro, og i kroner. (valutakursen brukt i invitasjonen er 1 euro = 11,57 kr. 18.03.24)
Fakturering vil forekomme i kroner og vil følge relevant valutakurs. - Endringer kan forekomme.

Disse prisene inkluderer transport København-Odense, måltider, opphold og banquet lørdag.
Skyttere: € 350,- = kr 4 061,-
Lagledere: € 250,- = kr 2 906,-

Prisen inkluderer billigste overnatting alternativ. Ved annet valg medfører det en ekstra kostnad på
€ 160,- per pers. Spesifiser dette i påmeldingsskjemaet!
*Reisestøtte kan variere basert på avstand, boalternativ, antall reisende m.fl.


PÅMELDINGSFRIST: 30. april.

Spørsmål? Ta kontakt på ungdomsutvalgetbue@gmail.com 



Vi håper så mange som mulig kommer 😊



Ang. Lagledelse: Ungdomsutvalget kommer til å stille med en stab, og kommer ikke til å sette som et krav at skyttere skal ha med lagleder fra klubb for å være med. Vi ønsker å ha med oss så mange som mulig, og har forståelse for at det kan bli vanskelig å sende lagledere. Dog oppfordres det til å sende lagledere, da ikke staben til Ungdomsutvalget kan hjelpe med for mye av det utstyrstekniske. 
Bilder/Video: Arrangementet har dedikerte fotografer og media crew som vil lage diverse filmer som vil bli brukt på sosiale medier og videre promotering av Nordisk Ungdomsmesterskap. Om du av spesielle årsaker ikke kan bli filmet eller ønsker dette, så er det viktig at det fremgår i påmeldingsskjemaet fra klubben.  
Påmelding: For påmelding sendes vedlagt påmeldingskjema klubbvis til ungdomsutvalgetbue@gmail.com innen 30. april. Veldig viktig at denne overholdes da det ikke er mulig å etteranmelde skyttere i år. ALLE felt i påmeldingskjemaet MÅ fylles ut.

